የግጭት ዜና የግል አስተያየት እና እውነታ?
ለመሆኑ የግጭት ዜናዎች እንዴት ይዘገባሉ?ዜናና የግል አስተያየት፤ እውነትና ስሜት በአንድ አካባቢ የተቀሰቀሰ ግጭትን አስመልክቶ በሚቀርብ ዜና ውስጥ ቦታቸው ምን ይሆን? በቅርቡ በኢትዮጵያ በተደጋጋሚ የቀሰቀሱትንና በንጹሃን ዜጎች ላይ የተቃጡ፤ የብዙዎችንም ሕይወት እስከ ማጥፋት የደረሱ ዘግናኝ ድርጊቶች ጨምሮ በአጠቃላይም የመገናኛ ብዙኃንን የግጭት ዜናዎች አዘጋገብ የሚዳስስ የባለ ሞያዎች ውይይት ነው።በግጭቶቹ የመደበኛውን መገናኛ ብዙኃኑን ሚና እና የማሕበራዊ ሚዲያውን ተፅዕኖዎችም እንፈትሻለን .. በራዲዮ መጽሔትጋዜጠኞች የጠረጴዛ ዙሪያ ውይይት። ለውይይቱም የአዲስ አበባ ዩኒቨርሲቲው የጋዜጠኝነትና የኮምዩኒኬሽንስ ትምሕርት ቤት መምሕሩ ዶ/ር ተሻገር ሽፈራው እና በዩናይትድ ስቴትሱ የኬንት ዩኒቨርሲቲ የኮምዩኒኬሽንስ ትምሕርት ቤት መምሕሩ ዶ/ር ቴዎድሮስ ወርቅአለማሁ ወርቅነህ የአሜሪካ ድምጽ ጋዜጠኞችን ይቀላቀላሉ።
 